tomron87/hebrew-wikipedia-sentences-corpus huggingface dataset:
בענף הביאתלון בתחרות הספרינט לנערות, הספורטאית לא הצליחה לסיים את המקצה.
המשלחת הגיעה להישגים בענפים סקי למרחקים עם העפלה לחצי הגמר.
בענף החלקה אמנותית המשלחת סיימה במקום העשירי בטורניר הנערות.
ארמניה השתתפה בתחרות האירוויזיון למוזיקאים צעירים פעם אחת בלבד, ב-2012.
המבצעים והשירים שייצגו את ארמניה באירוויזיון למוזיקאים צעירים
שנה מבצע כלי יצירות חצי גמר גמר 2012נרק קאזיאןקאנוןConcerto for Qanun and Orchestra No.
ארמניה נטלה חלק באירוויזיון לרוקדים צעירים פעמיים בלבד, ב-2003 וב-2013.
הרקדנים והריקודים שייצגו את ארמניה באירוויזיון לרוקדים צעירים
שנהאמןריקודכוריאגרףחצי גמרגמר 2003אווטיק קאראפטייןלא ידועלא ידוע - לא העפיל לגמר 2013 ואחגאן מארגריאן "Blind Alley" ארסן מהראביאן - לא העפיל לדואט הגמר
ארן: אביר מסדר הטמפלרים (בשוודית: Arn: Tempelriddaren) הוא סרט אפוס, המבוסס על הטרילוגיה מאת יאן גילו (Jan Guillou) אודות אביר מסדר הטמפלרים ארן מגנוסון, דמות שוודית מומצאת.
עם תקציב כולל של כ-210 מיליון SEK (כ-30 מיליון דולרים אמריקאים) לשני הסרטים, זו ההפקה היקרה ביותר בתולדות הקולנוע השוודי.
הסרט הרוויח 22.5 מיליון דולר, על פי פורטל BoxOfficeMojo.
עלילת הסרט המקורי עוקבת אחר שני הכרכים הראשונים של הטרילוגיה.
ארן מגנוסון הוא בן לשושלת פולקונג החזקה באמצע המאה ה-12, שנולד ב-1150. הוא גדל במנזר של ציסטרציאנים ומאומן שם בחץ וקשת, חרבות וברכיבה על ידי אביר הטמפלרים לשעבר, האח גילברט.
ארן גם מתגלה כשווה ידיים.
יום אחד, בעודו משוטט ביער, הוא פוגש שלושה גברים המנסים להכריח נערה צעירה להינשא.
כאשר הילדה מתחננת לארן לעזרה, שניים מהם תוקפים אותו והוא הורג אותם בהגנה עצמית.
אף על פי שלנזירים מספרים שארן לא עשה שום דבר רע, הם מבקשים מגילברט להכשיר אותו להיות לוחם.
גילברט משיב כי ארן לא נועד להיות נזיר, אלא נועד להיות חייל של האל.
כאשר ארן עוזב את המנזר וחוזר למשפחתו, הוא נמשך עד מהרה למאבק בין המשפחות החזקות הנלחמות על הכתר של וסטרה ייטלנד.
הוא עוזר לחברו קנוט אריקסון להרוג את המלך הקודם קרל סוורקרסון, מה שמוביל למלחמה בין שני הפלגים.
ארן וארוסתו, ססיליה אלגוטסוטטר, נדחים בשל יחסי טרום נישואין והם מואשמים בזלזול כי יש לו יחסים עם אחותה של ססיליה (למעשה, זו אינה אלא מזימה לפגוע בקנוט) וכופים על ססיליה עשרים שנות גלות למנזר וארן נשלח כאביר המסדר לארץ הקודש להילחם נגד הסרצנים.
ססיליה יולדת את בנו של ארן, אבל הבן נלקח ממנה והיא שומעת רק על הישרדותו וכי שמו מגנוס, דרך אישה אחרת הנקראת גם ססיליה, מלכת שוודיה, ססיליה בלנקה.
בעודו רודף אחרי חבורה של גנבים, ארן פוגש את האויב של הנצרות כולה, צלאח א-דין ומציל את חייו.
צלאח א-דין מודה לארן בכך שהוא מזהיר אותו מלהגיע לירושלים משום שהוא מוביל צבא עצום לעבר העיר.
כאשר צלאח א-דין צועד על ירושלים, ארן מקבל את הפקודה ליירט את הסרצנים לפני שהם מגיעים לעיר והוא ואנשיו מטילים בהצלחה מארב על צבאו של צלאח א-דין במעבר הרים (המארב מתרחש במקום קרב גזר ההיסטורי).
הסרט מסתיים עם ארן שמקבל מכתב הפוטר אותו משירותו בארץ הקודש מידי ראש הטמפלרים ארנולד דה טורויה וססיליה מודה לאל למשמע הידיעות על הישרדותו של ארן.
בראש הפקת הסרט עמדה חברת Svensk Filmindustri בשיתוף עם Film i Väst וערוץ TV4 (שוודיה), הרדיו של דנמרק (דנמרק), YLE (פינלנד), ערוץ TV 2 (נורווגיה) וחברת Telepool (גרמניה).
עם תקציב כולל של כ-30,000,000 $ זו ההפקה היקרה ביותר בהיסטוריה של הקולנוע הסקנדינבי.
חברת SVT הייתה אמורה להיות במקור אחת הספונסרים הגדולים ביותר של הפרויקט, אבל היא משכה את מעורבותה ובמקומה נכנס ערוץ TV4.
מרבית הסצנות בשוודית צולמו במחוז וסטרגוטלנד.
סצנות אחרות צולמו בסקוטלנד ובמרוקו.
הסרט הוא בעיקר בשוודית, אבל כדי ליצור תחושה מציאותית שכולל את השפות שדיברו במדינות שונות על ידי אנשים שונים, ישנן סצנות בהן דוברים שפות שונות.
כך למשל, הנזירים שארן גדל אצלם מדברים בלטינית, אנגלית, שוודית וצרפתית ואילו הסצנות בארץ הקודש הן באנגלית (אם כי במציאות דיברו שם אז לטינית וצרפתית) וערבית, כולל ציטוטים מהקוראן.
ארן: הממלכה האבודה (בשוודית: Arn – Riket vid vägens slut; מילולית: "ארן - הממלכה שבסוף הדרך") הוא סרט אפי המבוסס על הטרילוגיה מאת יאן גילו על האביר השוודי ממסדר הטמפלרים ארן מגנוסון.
הסרט יצא לאקרנים בשוודיה ב-22 באוגוסט 2008 והוא סרט ההמשך לסרט "ארן: אביר מסדר הטמפלרים", אך שני הסרטים שולבו בגרסה אחת בגרסה האנגלית ב-DVD ב-2010. הסרט צולם בסקוטלנד, שוודיה, סוריה ומרוקו.
עלילת הסרט מתחקה אחר הספר בעל אותו השם - הכרך השלישי של הטרילוגיה של מסעי הצלב, המשתרע על פני 1187–1205.
ארן הוא מפקד חיל המצב הטמפלרי בעזה.
הוא מצווה להצטרף לכוח טמפלרי ליירט את צבאו של צלאח א-דין.
בשל יהירותו של ראש הטמפלרים החדש ג'רארד דה רידפור, הצלבנים מפסידים בקרב קרני חיטין.
ארן נפצע, אבל צלאח א-דין מזהה אותו ומציל אותו ממוות.
ארן מתעורר בדמשק כשפצעיו מטופלים; צלאח א-דין שולח אותו הביתה עם ידידותו בעודו מתכונן לכבוש את ירושלים.
לססיליה מותר סוף סוף לעזוב את המנזר שבו היא חיה במשך עשרים שנה, על מנת לפגוש את בנה מגנוס בפעם הראשונה.
עד מהרה היא שומעת על נפילת ירושלים ועל חורבן הטמפלרים והאמונה כי ארן מת, היא מחליטה להפוך לנזירה עד סוף ימי חייה והיא מקבלת הצעה לשרת את אבס משושלת פולקונג.
ארן פוגש אותה, כשהיא עומדת להיכנס למנזר והם מתחתנים סוף סוף, בונים אחוזות ואחוזה בשם פורסוויק, שם ארן אוסף בעלי מלאכה מכל רחבי אירופה וארץ הקודש.
ארן מוצג בפני בנו מגנוס, שנולד בהיעדרו; לאחר זמן קצר נולדה לו גם בת בשם אלדה, ופורסוויק צומחת במהירות.
ארן לוקח צעירים ונערים להיות אבירים תחת הכשרתו.
שש שנים לאחר מכן המלך קנוט הראשון של שוודיה מת ומשאיר את ילדיו כיורשים.
המלך סוורקר השני נוטל לידיו את הכתר הדני ומנסה לרצוח את בניו של קנוט, אך מזימתו נמנעת על ידי התערבות של פולקונג אשר מרמה את סוורקר לחשוב שהוא סוכן כפול.
כשהוא נאלץ להיכנס למלחמה, הראשונה ממה שיהיה סכסוך בן קרוב ל-600 שנה בין שוודיה לדנמרק, ארן מוביל את הפולקונג נגד כוחו של סוורקר בקרב לנה, בסיועם של אומנים ערבים ואיש הטמפלרים הנורווגי, הראלד.
ארן מביס את חיל הפרשים הדני ויוצא לתקוף את המלך סוורקר אך הוא מיורט על ידי אבה סנסון, מנהיג הדנים; בדו-קרב המתהווה ארן הורג אותו, כשהוא סופג פצע קטלני בתמורה.
פולקונג מנצח, אבל ארן מת מפצעיו עם שובו לפורסוויק.
הסרט מסתיים באפילוג המבטא את השלמת איחודה של שוודיה לממלכה מאוחדת, דור אחר כך, בעזרתו של בירגר יארל, המזוהה כנכדו של ארן.
בנוסף לשוודית כשפה העיקרית של הסרט, נעשה שימוש במספר שפות נוספות בדיאלוג כדי להגביר את ההבדלים התרבותיים: נורווגית, דנית, אנגלית וערבית.
אנגלית שימשה לייצג דוברי לטינית וצרפתית.
חלק מהדיאלוג שאינו בשוודית נכתב בשוודית.
פסקול הסרט והמוזיקה הולחנו על ידי טומאס קנטלינן.
שיר הנושא בוצע על ידי מארי פרדריקסון, הסולנית הראשית של Roxette .
ארמניה השתתפה באירוויזיון 2019, שהתקיים במאי 2019, בתל אביב, ישראל, עם השיר "Walking Out" בביצוע הזמרת סרבוק.
השיר נבחר לאחר שזכה בתחרות פנימית של רשת השידור הארמנית (AMPTV).
המדינה נעדרה מאירוויזיון 2012 עקב מתיחות ארוכת שנים עם המדינה המארחת אזרבייג'ן.
רשת השידור הארמנית, AMPTV, משדרת את האירוע בתוך ארמניה ומארגנת את תהליך בחירת השיר של המדינה.
AMPTV אישרה את כוונתה להשתתף באירוויזיון 2019 ב-15 באוקטובר 2018. ארמניה השתמשה בשיטות שונות כדי לבחור את נציגותה בעבר, כמו בחירות פנימיות וקדם אירוויזיון בשידור חי בטלוויזיה כדי לבחור את המבצע, השיר או שניהם שיתחרו באירוויזיון.
רשות השידור החליטה לבחור באופן פנימי את הנציגות הארמנית לשנת 2019.
נציגות ארמניה לאירוויזיון נבחרה באופן פנימי על ידי AMPTV.
ב-30 בנובמבר 2018 הוכרזה סרבוק כנציגת ארמניה.
לאחר חשיפת האמנית, הודיעה רשת השידור על קול קורא להגשת שירים עם מועד אחרון להגשה ב-10 בינואר 2019. בינואר 2019, הודיעה הרשת כי למעלה מ-300 שירים הוגשו על ידי כותבי שירים מרחבי העולם.
השיר "Walking Out", שנכתב על ידי גאריק פאפויאן, והולחן על ידי דייוויד בדליאן והצמד "Lost Capital", הוכרז ב-9 בפברואר כשיר הנבחר, ויצא לאור ב-10 במרץ.
ארמניה שובצה למחצית הראשונה של חצי הגמר השני שהתקיים ב-16 במאי 2019.
לאחר שפורסמו כל השירים המתחרים לאירוויזיון 2019, הוחלט סדר ההופעות לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה.
ארמניה שובצה כהופעה הראשונה, לפני .
בארמניה שלושת המשדרים של חצאי הגמר והגמר שודרו ב-Armenia 1 וברדיו הציבורי של ארמניה עם פרשנות מאת אווט ברסגיאן, ו-Aram Mp3, שייצג את ארמניה באירוויזיון 2014. מגיש הצבעת חבר השופטים בגמר מטעם ארמניה היה Aram Mp3.
סרבוק השתתפה בחזרות טכניות ב-6 וב-10 במאי, ולאחר מכן בעוד שלוש חזרות גנרליות ב-15 וב-16 במאי.
סרבוק הופיעה לבדה על הבמה, כאשר היא לבושה בשמלת מיקרו שחורה ארוכה עם חגורת מותן ומגפיים שחורים באורך מלא.
מופע הבמה כלל אפקטים של CGI כגון זכוכית שבורה ואפקטים של להבה פירוטכנית לאורך כל ההופעה.
מסכי ה-LED הקרינו קווים אדומים חדים ותאורת הבמה הציגה צבעים שחורים ואדומים עם זרקורים לבנים.
את סרבוק ליוו ארבעה זמרי ליווי שניצבו מאחורי הקלעים: ארוויק גריגוריאן, ג'ולייטה גריגוריאן, סארו גבורגיאן, ודייוויד בדליאן, שהשתתף בהלחנת השיר.
בתום משדר חצי הגמר השני הוכרז כי ארמניה לא סיימה את הערב בין עשרת המקומות הראשונים, ולכן כשלה בניסיונה להעפיל לגמר.
מאוחר יותר התברר כי ארמניה דורגה במקום ה-16 מתוך 18 מדינות בחצי הגמר עם 49 נקודות; 26 נקודות מהשופטים, ו-23 נקודות מהקהל.
כל צוות שיפוט דירג את כל השירים שהתחרו על פי יכולות ווקאליות, ההופעה על הבמה, הרכב השיר ומקוריותו.
הדירוגים האישיים של כל שופט וכן תוצאות הצבעות הקהל פורסמו זמן קצר לאחר משדר הגמר.
חבר השופטים הארמני הורכב מרובן שהיניאן, אריק קארפטיאן, סונה רובניאן, עמליה מרגריאן וטיגראן פטרוסיאן.
נקודות שהוענקו על ידי ארמניה
ארמניה נטלה חלק באירוויזיון הילדים 15 פעמים, החל מהצטרפותה הראשונה ב-2007, כאשר ארוויק נשלחה כנציגה של ארמניה עם השיר "Erazanq".
באותה התחרות ארמניה זכתה במקום השני עם 136 נקודות.
ארמניה מעולם לא פרשה מהתחרות פרט ב-2020, בשל מלחמת נגורנו קרבאך.
ארמניה זכתה בתחרות פעמיים, לראשונה בשנת 2010, כאשר שלחה את ולדימיר ארזומניאן עם השיר "Mama", ופעם נוספת ב-2021 כאשר שלחה את מאלנה פוקס עם השיר "qami qami".
המקום הנמוך ביותר אליו הגיעה ארמניה היה המקום התשיעי, בשנים 2018 ו-2019.
ב-21 במאי 2007, רשות השידור הארמנית (ARMTV), הכריזה כי ארמניה תצטרף לאירוויזיון הילדים 2007, ברוטרדם, הולנד.
ארמניה בחרה באופן פנימי את ארוויק כנציג הארמני לתחרות עם השיר "Erazanq".
עם תום ההצבעה, ארמניה זכתה במקום השני עם 136 נקודות.
לאחר הצלחתה בהופעת בכורתה, ארמניה המשיכה להשתתף באירוויזיון הילדים.
ארמניה זכתה בתחרות בשנת 2010 כששלחה את ולדימיר ארזומניאן עם השיר "Mama".
לאחר ניצחונה ב-2010, ארמניה נבחרה לארח את אירוויזיון הילדים 2011 במתחם הספורט והקונצרטים על שם קארן דמירצ'יאץ, בבירה ירוואן.
זו הייתה הפעם הראשונה שהתחרות נערכה במדינה הזוכה בשנה הקודמת.
אף על פי שנכללה ברשימת המדינות הסופית של אירוויזיון הילדים 2020, ארמניה נאלצה לפרוש מהתחרות בשל מלחמת נגורנו קרבאך.
מאלנה, שהייתה אמורה לייצג את ארמניה ב2020, חזרה שנה לאחר מכן, וניצחה את אירוויזיון הילדים 2021 עם 224 נקודות.
שנה לאחר מכן, ארמניה אירחה את התחרות בירוואן פעם נוספת ב2022, בה היא הגיעה למקום השני, בפעם החמישית בהיסטוריה שלה.
המבצעים והשירים שייצגו את ארמניה באירוויזיון הילדים
שנההעיר המארחתמקום התחרותמנחים2011ירוואןמתחם הספורט והקונצרטים על שם קארן דמירצ'יאץגוהר גספריאן ואווט ברסגיאן2022ירוואןמתחם הספורט והקונצרטים על שם קארן דמירצ'יאץיווטה מוקוציאן, גאריק פאפוין, קרינה איגאטיאן ורובין הרובוט
אַרן אֶראל (נולד ב-23 ביולי 1982) הוא סופר מתח ישראלי ומנהל פעילות חברת אף 5 בישראל, יוון, קפריסין, ספרד ופורטוגל.
ארן אראל גדל בהוד השרון והיה אלוף הארץ בסיף בצעירותו.
בצה"ל שירת בממר"ם באבטחת מידע.
לאחר שחרורו עבד בטלדור מערכות מחשבים בתפקידי אבטחת מידע וניהול צוות ההנדסה.
במקביל, הקים להקת רוק בשם "קרחת", שהקליטה אלבום שלא ראה אור והופיעה ברחבי הארץ, בין השאר בבארבי.
לאחר מכן עבד בשתי חברות הזנק, באחת מהן היה אחד משני המייסדים.
בהמשך עבד שבע שנים בסיסקו מערכות כסמנכ"ל הטכנולוגיות וסמנכ"ל המגזר העסקי בישראל.
באוגוסט 2019 מונה אראל למנהל פעילות חברת F5 בישראל, יוון וקפריסין.
הסניף הישראלי מונה כ-300 עובדים.
ביוני 2023 מונה בנוסף לכך למנהל פעילות החברה בספרד ובפורטוגל.
אראל בוגר תואר ראשון בכלכלה וניהול במסלול האקדמי המכללה למינהל.
הוא בוגר תוכנית קלוג-רקנאטי לתואר שני במנהל עסקים למנהלים המשותפת לאוניברסיטת תל אביב ואוניברסיטת נורת'ווסטרן בשיקגו.
שני ספריו של אראל הם מסוגת המותחן, שניהם היו לרבי מכר.
הרקע לכתיבת ספרו הראשון הגיע מחברת סטארט אפ שהקים עם חברו הטוב ביותר; השותפות קרסה בראשיתה והשותף המשיך לפתח את הרעיון בחברה אחרת.
כיום (יולי 2023) הוא עובד על ספרו השלישי, וספרו השני נמצא בשלבים סופיים של הוצאתו לאור בשפה האנגלית בארצות הברית.
חריצים ומשבצות, ידיעות ספרים: ספרי חמד, עריכה: שי גלעד, 2011.
אלן דביר מקים סטארט-אפ יחד עם חברו הטוב ביותר, עמית פלד.
הם מוצאים איל הון המוכן להשקיע בחברה.
אלן מקבל חבילה שתוכנה מפתיע אותו ומשנה כליל את הידוע על האנשים הקרובים לו.
אורית ענבר, כתבה בפנאי פלוס על הספר: "התוצאה הכוללת היא עלילת מתח שאינה פוסקת לרגע להטעות את הקורא ולשמוט שוב ושוב את השטיח מתחת לרגליו.
בכל פעם שנדמה לקורא שהנה הוא מתחיל לפצח את התעלומה, הוא מוצא עצמו חוזר לנקודת ההתחלה, מבולבל מתמיד".
לקום ולהרוג, כנרת זמורה-ביתן דביר, עריכה: תמר ביאליק, 2021.
אייזיק גורדון המציא תכשיר קוסמטי מהפכני, שהיווה את הבסיס לפעילות חברת הקוסמטיקה המשפחתית "לומייר".
קרן, הבת האמצעית, היא מנכ"לית החברה; ינון, הבן הבכור, הוא המנהל התפעולי של משרדי החברה הנמצאים בעמק הסיליקון בקליפורניה, ודניאל, הבן הצעיר, הוא מנהל הפיתוח שלה.
"לומייר" מקבלת הצעת רכישה במאות מיליוני דולרים.
באותו היום פושטת המשטרה על משרדי החברה בטענה להעסקת עובדים בלתי חוקיים.
קרן, המנכ"לית, נמצאת תלויה בדירתה, בעת שאחיה הצעיר, דניאל, ישן בדירה.
דניאל יוצא לחקור את רצח אחותו וחושף סודות מהעבר.
הרקע לכתיבת ספרו השני הוא עולם מכירות מוצרי הקוסמטיקה על ידי ישראלים בקליפורניה, ארצות הברית.
הספר נכלל ברשימות רבי-המכר של רשת הספרים סטימצקי.
ארן אראל נשוי לעדי ברגמן-אראל, מעצבת פנים ולו שני ילדים.
ארנאוט דנג'ומה חרונפלד הוא כדורגלן הולנדי יליד ניגריה המשחק בעמדת הקיצוני בקבוצת ולנסיה מהלה ליגה.
הוא ערך את הופעת הבכורה שלו כשחקן יונג פ.ס.
בליגת המשנה ההולנדית ב-7 בדצמבר 2015 נגד נאק ברדה.
ב-10 בספטמבר 2016 הוא ערך את הופעת הבכורה שלו נגד קבוצתו לשעבר, פ.ס.
ביולי 2018, חתם דנג'ומה בקלאב ברוז'.
ב-3 באוקטובר 2018, כבש שער מול אתלטיקו מדריד בהפסד 3–1 בשלב הבתים של ליגת האלופות.
ב-1 באוגוסט 2019, דנג'ומה חתם בבורנמות' מהפרמייר ליג תמורת תשלום של 13.7 מיליון פאונד, וחתם על חוזה ארוך טווח.
הוא ערך את הופעת הבכורה שלו בבורנמות' במשחק גביע הליגה נגד ברטון אלביון ב-25 בספטמבר 2019. בסיום העונה נשר איתה לצ'מפיונשיפ.
הוא כבש את שערו הראשון עבור בורנמות' בניצחון 2–3 מול בלקברן רוברס ב-12 בספטמבר 2020.
ב-19 באוגוסט 2021, חתם דנג'ומה בוויאריאל מהלה ליגה, בחוזה עד יוני 2026.
הוא כבש את שערו הראשון עבור המועדון ב-1–1 מול אתלטיקו מדריד ב-29 באוגוסט.
הוא כבש את שערו הראשון בליגת האלופות במועדון בתיקו 2–2 נגד אטאלנטה ב-14 בספטמבר.
ב-19 בפברואר 2022 כבש שלושער בניצחון 1–4 בליגה על גרנדה.
ב-6 באפריל 2022 כבש את השער היחיד בניצחון ויאריאל על באיירן מינכן, במסגרת רבע גמר ליגת האלופות.
במהלך ינואר 2023 נשלח דנג'ומה בחזרה לאנגליה לטובת השאלה באברטון, מהפרמייר ליג.
אך ברגע האחרון טוטנהאם הוטספר הלונדונית החליטה לסגור את עסקת ההשאלה.
וב-25 בינואר 2023 הושאל דנג'ומה לטוטנהאם עד לסיום העונה.
ב-28 בינואר 2023 ערך דנג'ומה את הופעת הבכרוה שלו במועדון, כשעלה מהספסל בניצחון 3–0 על פרסטון נורת' אנד במסגרת הגביע האנגלי.
ב-15 באפריל כבש שער בכורה בפרמייר ליג בהפסד 2–3 לבורנמות'.
ב-23 ביולי 2023 הושאל לאברטון לעונה אחת.
ב-2 בספטמבר כבש שער בכורה בקבוצה, בתיקו 2-2 עם שפילד יונייטד.
ב-31 באוגוסט 2024 הושאל לעונה אחת לג'ירונה.
ב-10 באוגוסט 2025 לאחר כארבע שנים כולל מספר השאלות, עזב דנג'ומה את ויאריאל וחתם על חוזה לשלוש שנים בולנסיה.
דנג'ומה נולד בניגריה לאב הולנדי ולאם ניגרית, ויכול היה לבחור איזו נבחרת לייצג.
דנג'ומה זכה לזימון הראשון שלו כאשר רונאלד קומאן זימן אותו לנבחרת הולנד באוקטובר 2018. הוא שיחק את משחקו הבינלאומי הראשון נגד גרמניה ב-13 באוקטובר כשנכנס כמחליף בדקה ה-68. הוא כבש את שערו הראשון ב-16 באוקטובר 2018 מול בלגיה.
"ארן" בטורקית: "קדוש"; "יגר" בגרמנית: "צייד") הוא דמות הפרוטגוניסט בסדרות המאנגה והאנימה "מתקפת הטיטאנים".
ארן נולד בעיירה בתוך מחוז שיגאנשינה, עיירה קטנה בת מאות שנים שמוקפת חומות גדולות, וגדל בה עד שנהרסה על ידי הטיטאנים.
חלומו של ארן היה להשמיד את הטיטאנים ולחקור את העולם שמחוץ לחומות.
בגיל 9 הרג שניים מהחוטפים שרצחו את משפחתה של מיקאסה, ושכנע אותה להילחם בהם חזרה - ובכך להרוג את החוטף השלישי בזמן שהוא תפס את ארן וחנק אותו.
מאותו היום מיקאסה נצמדה לארן ולדרכו להשיב מלחמה ולהיות חזקה.
אימו של ארן עצמו מתה בפרק הראשון של הסדרה, כאשר הטיטאן הענק בגובה 60 המטרים פרץ את החומה ואיפשר לטיטאנים לפלוש אל העיר.
היא נמחצה תחת ביתה ולא יכלה לברוח, ועקב כך נטרפה על ידי טיטאן לנגד עיניו של ארן-מה שמביא אותו לרצות להשמיד את כל הטיטאנים.
האדם שארן אכל היה אביו, גרישה, ובעקבות אכילתו הוא קיבל את כוחות שני הטיטאנים שהיו לגרישה: טיטאן ההתקפה (שעל שמו נקראת הסדרה) והטיטאן המייסד (שהוא הטיטאן שהיה ברשותה של משפחת המלוכה רייס).
ארן מתואר כאידיאליסט, חמום מוח, אגרסיבי, נחוש ואימפולסיבי.
פעמים רבות, בעקבות אישיות השלכות רבות נגרמות, הן לטובה והן לרעה.
כדוגמה, בפרק השלישי של הסדרה, כאשר נאלץ לפעול ולהתאמן על התמרון התלת-ממדי, לא הצליח, אך עם נחישותו הרבה, הצליח, על אף שהתגלה בסוף כי המתקן היה חלוד ושבור ולכן לא הצליח לפעול אותו קודם.
אומנם ארן מתואר כאימפולסיבי אך בסוף הסדרה בחלק האחרון אנו מגלים שיש לטיטאן שלו את היכולת לראות את העבר,הווה והעתיד.
יש לציין כי על פי רז, ארן הצליח לשכתב את העבר/העתיד שלו על ידי החבירה שלו לזיק, אחיו למחצה מצד אביו, שכן הוא טיטאן בעל דם מלכותי.
רז סברה כי ארן שני בכוחותיו לג'אן שהוא דמותה האמיתית.
כך קיבלנו למעשה דמות עגולה, מסובכת, שבסוף הסדרה הבינה שהמוצא האחרון שלה הוא להקריב את עצמה, בשביל להבטיח עתיד לחבריה.
ארמסטרונג סידלי הייתה חברת הנדסה שפעלה במהלך המחצית הראשונה של המאה ה-20. החברה הוקמה בשנת 1919 והתמחתה בעיקר בייצור רכבי יוקרה ומנועי כלי טיס.
החברה נוסדה כאשר רכשה חברת ארמסטרונג ווית'וורת' את חברת סידלי-דיזי.
במהלך שנות פעילותה יצרה החברה כלי רכב, מנועי כלי טיס, מנועים רקטיים, מנועים לטורפדו, תמסורות לטנקים ואוטובוסים, וכן השתתפה בפיתוח קרונות רכבת.
ב-1935 התמזגה עם הוקר איירקראפט תוך שהיא שומרת על המותג שלה, והמשיכה לייצר כלי רכב ומנועים תחת שמה.
ב-1960 התמזגה עם בריסטול אירופליין והפכה לבריסטול סידלי.
בשנת 1966 התמזגה עם רולס-רויס כחטיבה לייצור מנועים.
ב-1972 מכרה רולס-רויס את מלאי חלקי החילוף, הפטנטים, המפרטים הטכניים, השרטוטים והקטלוגים שהשתייכו לכלי הרכב שהיו תחת המותג ארמסטרונג סידלי מוטורס בע"מ, לחברת ארמסטרונג סידלי אונרס קלאב בע"מ (Armstrong Siddeley Owners Club Ltd).
השם "סידלי" שרד בענף התעופה לפרק זמן ארוך יותר, כחלק מהחברות הוקר סידלי אוויאיישן והוקר סידלי דיינמיקס.
ב-1977 התמזגה החברה יחד עם חברות נוספות ליצירת בריטיש אירוספייס, שהפכה מאוחר יותר ל-BAE סיסטמס.
ארמניה השתתפה באירוויזיון 2022 בטורינו, איטליה, עם השיר "Snap" בביצועה של רוזה לין.
הבחירה ברוזה לין כנציגה הארמנית בתחרות 2022 הוכרזה על ידי רשות השידור הארמנית (AMPTV) ב-11 במרץ 2022, בעוד שהשיר "Snap" פורסם מאוחר יותר לציבור, ב-19 במרץ 2022.
ארמניה הוגרלה להשתתף בחצי הגמר הראשון של האירוויזיון שהתקיים ב-10 במאי 2022. ארמניה הצליחה להעפיל לגמר התחרות שהתקיים ב-14 במאי.
השיר הארמני לאירוויזיון 2022 נבחר באופן פנימי על ידי ה-AMPTV יחד עם קבוצות מיקוד מקומיות ובינלאומיות שכללו אנשי מקצוע בתחום המוזיקה ומעריצי האירוויזיון.
ב-11 במרץ 2022, הוכרזה רוזה לין עם השיר "Snap", שכתבה והלחינה לין בעצמה בתור הנציגה הארמנית.
השיר והקליפ הוצגו לציבור ב-19 במרץ 2022.
רוזה לין הופיעה ברחבי אירופה כדי לקדם את "Snap".
ב-7 באפריל הופיעה לין במהלך אירוע "Israel Calling" שנערך בהיכל מנורה מבטחים בתל אביב, ישראל.
ב-9 באפריל, לין הופיעה בהולנד.
ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו חצי מהמופע הם יופיעו.
ארמניה הוכנסה לחצי הגמר הראשון, שנערך ב-10 במאי 2022, ונבחרה להופיע במחצית השנייה של המופע.
רוזה לין השתתפה בחזרות טכניות ב-1 וב-5 במאי, ואחריהן בחזרות הגנרליות ב-9 וב-10 במאי.
בסיום המופע הוכרזה ארמניה כמי שסיימה בין 10 הראשונים ובעקבות כך העפילה לגמר.
מאוחר יותר התברר כי ארמניה הגיעה למקום החמישי בחצי הגמר, וקיבלה בסך הכל 187 נקודות; 82 נקודות מהשופטים, ו-105 נקודות מהקהל.
זמן קצר לאחר חצי הגמר הראשון, נערכה מסיבת עיתונאים של מנצחים לעשר המדינות העפילות.
במסגרת מסיבת עיתונאים זו, האמנים לקחו חלק בהגרלה כדי לקבוע באיזו מחצית מהגמר הגדול הם ישתתפו לאחר מכן.
הגרלה זו נעשתה לפי סדר חצי הגמר.
ארמניה הוגרלה להתחרות במחצית הראשונה של הגמר.
ארמניה שובצה לאחר מכן לשיר מספר 8.
רוזה לין השתתפה שוב בחזרות הגנרליות ב-13 וב-14 במאי לפני הגמר.
ארמניה הגיעה למקום ה-20 בגמר, עם 61 נקודות: 40 נקודות מהשופטים, ו-21 נקודות מהקהל.
זו הייתה התוצאה הגרועה ביותר של ארמניה בגמר האירוויזיון מאז הופעת הבכורה של המדינה ב-2006.
החברים הבאים הרכיבו את חבר השופטים הארמני:
ויקה מרטירוסיאן - כוריאוגרפית, רקדנית
ארשאלויס הארוטיוניאן - במאי קולנוע ותיאטרון
לילית נווארסרדיאן - מלחינה, כתבה את הערך האירוויזיון הארמני ב-2016
סרבוק – זמרת, ייצגה את ארמניה באירוויזיון 2019
ארנאו מרטינס לופס (בספרדית: Arnau Martínez López; נולד ב-25 באפריל 2003 בפרמיה דה דאלט שבספרד) הוא כדורגלן ספרדי המשחק בעמדות המגן הימני, הבלם והקשר בקבוצת ז'ירונה מלה ליגה.
מרטינס גדל במחלקות הנוער של פרמיה דאלט, ברצלונה, ל'הוספיטלט וז'ירונה.
בשנת 2020 החל לשחק בקבוצה הבוגרת של ז'ירונה במסגרת הליגה הספרדית השנייה.
בתום עונת העפיל מרטינס עם קבוצתו ללה ליגה.
ב-14 באוגוסט 2022 ערך מרטינס את הופעת הבכורה שלו בלה ליגה, בהפסד 1-0 לוולנסיה במסגרת המחזור הראשון לעונת 2022/2023. ב-18 בספטמבר הבקיע את שער הבכורה שלו בליגה, בהפסד 2-1 לריאל בטיס במסגרת המחזור השישי.
הארמנים בעיראק (בארמנית: Իրաքահայեր, תעתיק: איראקאהאייר; בערבית: الأرمن في العراق, תעתיק מדויק: אלארמן פי אלעראק) הם קבוצה אתנית נוצרית בעיראק שנוכחות של קהילות ראשונות שלה בעיראק מוערכת לתקופה הבבלית.
אל קהילות ותיקות אלה הצטרף גל חדש של פליטים ארמנים לאחר רצח העם הארמני, בתחילת המאה ה-20. מספרם במדינה כיום מוערך בכ-10–20 אלף ארמנים, שרובם חיים בעיר הבירה בגדאד ובערים בצרה ומוסול.
בעיראק פועלת הכנסייה האפוסטולית הארמנית שרוב בני הקהילה בעיראק נמנים עליה, לצד מיעוט בקרב הקהילה הנמנה עם הכנסייה הקתולית הארמנית.
נוכחותם של ארמנים בעיראק מתחילה מהתקופה הבבלית וכן בתקופת עבאס שאה הראשון, בראשית המאה ה-17, שכחלק ממסע כיבושיו כבש גם את אזור הקווקז הכולל את ארמניה של ימינו.
עבאס שאה הגלה ארמנים רבים לאיראן ורבים מתוכם בחרו להתיישב באזורים של עיראק בת-ימינו.
רצח העם הארמני שהחל בשנת 1915 יצר גל הגירה חדש של ארמנים לאזור והוביל עשרות אלפי ניצולים ארמנים להגר לעיראק ולהתיישב בה, בשל הקרבה הגאוגרפית של ארמניה המערבית (מזרח טורקיה כיום) לעיראק.
ישנן הערכות שונות בנוגע למספר הארמנים החיים בעיראק.
המשברים, המלחמות וחוסר היציבות במדינה השפיעו רבות על האוכלוסייה הארמנית בעיראק.
רבים מבני הקהילה היגרו בעיקר לארמניה ובשל כך מספר הארמנים בעיראק הצטמצם בצורה ניכרת.
לאחר גלי הגירה מסיביים של ארמנים מעיראק בעקבות הפלישה האמריקנית לעיראק, פלישת ארגון המדינה האסלאמית ואירועי האביב הערבי חיים בעיראק על פי הערכות מקומיות בין 20–30 אלף ארמנים, נכון ל-2020. מחלקת המדינה של ארצות הברית מעריכה את מספרם של הארמנים בכ-7000 בלבד.
הערכה אחרת משנת 2015 עמדה את גודלה של הקהילה בכ-25 אלף ארמנים.
מספרם של הארמנים במדינה לאחר סוף פלישת ארגון המדינה האסלאמית נותר יציב.
בבגדאד ריכוז הארמנים הוא הגבוה ביותר מכל הערים בעיראק.
לפי הערכות של ארמנים מקומיים הקהילה הארמנית בבגדאד מונה כמה אלפים בלבד.
לצד בגדאד, גם הערים בצרה ומוסול נחשבות לערים עם ריכוז ארמנים.
מלחמת האזרחים בעיראק ופלישת ארגון המדינה האסלאמית
עם פרוץ מלחמת האזרחים בעיראק ולאחר הפלת משטרו של סדאם חוסיין, הפכו הארמנים והנוצרים בכלל בעיראק למטרה על ידי גורמים אסלאמיים קיצוניים.
ארמנים רבים עזבו את עיראק בשל הסכסוכים האלימים והמצב הכלכלי הקשה שהוסיף על המצב המעורער במדינה.
עם פלישת ארגון המדינה האסלאמית לעיראק בשנת 2014, הפכו הנוצרים והארמנים למטרה על ידי חברי הארגון האסלאמיסטי הקיצוני.
פעולותיהם כללו הוצאה להורג של הנוצרים ופגיעה במקומות קדושים.
על פי חברי קהילה מקומיים עם השתלטות ארגון המדינה האסלאמית על שטחים בעיראק, הופצצו כנסיות רבות ואתרי מורשת שביניהם נמנים גם כנסיות ארמניות.
רוב הארמנים החיים כיום בעיראק משתייכים לכנסייה הארמנית-אורתודוקסית, המחולקת לשני חלקים: הכס הקדוש בארמניה והכס הקדוש של קיליקיה , הממוקם כיום בלבנון.
הכנסייה הארמנית בעיראק שייכת לכס הקדוש של ארמניה וראש הכנסייה הארמנית-אורתודוקסית בעיראק נבחר בבחירה ישירה על ידי הקהילה המקומית ומאושר על ידי הקתוליקוס (ראש הכנסייה הארמנית אורתודוקסית) של כל הארמנים הממוקם בארמניה.
מנהיג הכנסייה הארמנית-אורתודוקסית בעיראק הוא הכומר אוֹשַׁגָאן גוּלְגוּלְיָאן שנבחר בתאריך 13 במאי 2022. בעיראק קיימת גם קהילה ארמנית-קתולית, אשר מספר המאמינים הנמנים עימה מצומצם יחסית.
הקהילה הארמנית-קתולית בעיראק קיימת כבר משנת 1628, עם תחילת פעולתו של המיסיון הקתולי באזור, שהפיץ את הזרם הקתולי בקרב הארמנים והאשורים.
הזרם הארמני-קתולי מתקיים בעיראק ברציפות עד ימינו וממשיך בפעילותו הדתית בקרב קהילת מאמיניו.
מסורתית הזרם מתקיים באותם ערים אשר קיים הזרם האורתודוקסי.
הקהילה הארמנית ידועה בחיי קהילה תוססים שבמרכזם בתי הספר הארמנים, המרכזים הקהילתיים, קבוצות הספורט ומרכזי התרבות.
עם זאת, מוסדות הקהילה של רוב הקהילות הארמניות במזרח התיכון אינם מתפקדים באופן שוטף בשל המצב הכלכלי והביטחוני הרעוע באזור.
אף על פי כן, הקהילה הארמנית בעיראק ממשיכה בפעילותה ובפעילות המרכזים הקהילתיים שלה, שבמסגרתם פועלות קבוצות הספורט, תנועות הצופים ושאר הפעילויות התרבותיות.
הארגונים הארמנים המרכזיים הפועלים בעיראק הם אגודת הספורט והצופים הומנטמן , איחוד הצדקה הארמני הכללי ואגודת תרבות טקיאן .
כל הארגונים הללו פועלים במטרה לחזק את התרבות ואת השפה הארמנית ומארגנים אירועים שונים לרגל חגי הקהילה, הפעלות לצעירים, חוגי תרבות וספורט ופעילויות צופים על בסיס שבועי.
לאחר מלחמת האזרחים ועליית ארגון המדינה האסלאמית, התיישבו ארמנים רבים בכורדיסטן העיראקית שנחשב למוגן יותר עבור קהילותיהם.
ההערכה המקומית היא שקרוב ל-3000 ארמנים התיישבו בכורדסיטן העיראקית, שבו הן זוכות ליחס שוויוני והוגן, שבו הארמנים מוכרים כקבוצה אתנית בעלת זכות לחינוך בשפה הארמנית ושיש להם ייצוג קבוע בפרלמנט של החבל.
בכורדיסטן העיראקית פועלים שני בתי ספר ומספר כנסיות ארמניות.
בעקבות ההגירה הארמנית לכורדיסטן העיראקית, החלו ארמנים לקחת חלק פעיל בפוליטיקה של החבל ובבחירות לפרלמנט בשנת 2009 נבחרו לראשונה שלושה נציגים ארמנים עצמאיים כחברים בפרלמנט, עובדה שהיוותה תקדים גם בהיסטוריה של עיראק כולה.
לארמנים אין ייצוג בפרלמנט העיראקי חרף ניסיונות רבים של נציגי הקהילה להיבחר לפרלמנט.
בפרלמנט הכורדי ישנו נציג אחד של הקהילה הארמנית.
ארנאו טנאס אורניה (בספרדית: Arnau Tenas Ureña; נולד ב-30 במאי 2001) הוא כדורגלן ספרדי המשחק בעמדת השוער בקבוצת ויאריאל מהלה ליגה.
ארנאו טנאס גדל בעיר ויק, שם הצטרף למחלקת הילדים של המועדון המקומי, ויק ריופרימר.
בשנת 2010 הצטרף ללה מאסיה, אקדמיית הנוער של ברצלונה, שם שיחק בנעוריו.
הוא ערך את הופעת הבכורה שלו בברצלונה אתלטיק במסגרת הליגה השלישית בספרד בניצחון 2 - 1 על טרואל במרץ 2019. לאחר מכן החל להתאמן עם הקבוצה הבוגרת של ברצלונה, ובאוקטובר 2019, נכלל לראשונה בסגל הקבוצה הבוגרת במשחק ליגה נגד דפורטיבו אלאבס.
ב-27 ביוני 2020, טנאס האריך את חוזהו עם ברצלונה, עד יוני 2023 עם סעיף שחרור של כ-100 מיליון אירו.
ב-30 ביולי 2023 חתם לשלוש שנים בפריז סן-ז'רמן.
טנאס שיחק בנבחרות הנוער של ספרד.
הוא יצג את ספרד באליפות אירופה בכדורגל עד גיל 19 ב-2019 והיה שותף לזכייתה בטורניר.
ב-26 במרץ 2022, זומן טנאס לנבחרת ספרד כ"זימון חירום" לאחר שרוברט סאנצ'ס נאלץ לוותר על ההשתתפות שלו מסיבות אישיות.
ארמניה השתתפה באירוויזיון 2024, שהתקיים במאלמה, שוודיה, עם השיר "Jako" בביצוע הצמד הצרפתי-ארמני לאדאניבה.
רשת השידור הארמנית, AMPTV, בחרה באופן פנימי את נציגי המדינה ואת השיר אותו ביצעו באירוויזיון.
ארמניה הוגרלה להתחרות בחצי הגמר השני של אירוויזיון 2024, שהתקיים ב-9 במאי.
היא שובצה שמינית בסדר ההופעות, ובסיום הערב הוכרזה כאחת מעשר המדינות שהעפילו לשלב הגמר, שנערך יומיים אחר כך.
בערב הגמר הופיעה ארמניה כמדינה ה-18 בסדר ההופעות, והגיעה למקום השמיני עם 183 נקודות.
בשנת 2023, השיר "Future Lover" בביצועה של ברונט העפיל לגמר ודורג במקום ה-14 עם 122 נקודות.
ארמניה השתמשה בשיטות שונות כדי לבחור את השיר הארמני בעבר, כמו בחירות פנימיות וקדם אירוויזיון בשידור חי בטלוויזיה כדי לבחור את המבצע, השיר או שניהם שיתחרו באירוויזיון.
AMPTV אישרה את כוונתה להשתתף באירוויזיון 2024 ב-5 בדצמבר 2023.
השיר הארמני לאירוויזיון 2024 נבחר באופן פנימי על ידי AMPTV.
בינואר 2024 דווח על הצמד המוזיקלי הצרפתי-ארמני לאדאניבה כנציג הנבחר על ידי התקשורת המקומית והבינלאומית.
ב-9 במרץ 2024, רשת השידור אישרה רשמית את הצמד כנציג הארמני לתחרות 2024, עם השיר "Jako", שנחשף ב-13 במרץ.
כחלק מקידום השתתפותם בתחרות, לאדאניבה השתתפו ב-PrePartyES במדריד ב-30 במרץ 2024. בנוסף, הם הופיעו בכפר האירוויזיון במאלמה ב-4 במאי 2024.
ארמניה הופיעה שמינית, אחרי ולפני .
בארמניה, כל שלושת המשדרים שודרו בערוץ הראשון, עם פרשנות מפי הרחוהי אוטמאז'אן וסבק האקוביין.
ארמניה בחרה להציג את אינגה ואנוש ארשאקיאן, נציגות המדינה לאירוויזיון 2009, שהגיעו למקום העשירי ואת רוזה לין, נציגת המדינה לאירוויזיון 2022, שדורגה במקום ה-20.
לאדאניבה השתתפו בחזרות טכניות למופע ב-29 באפריל וב-2 במאי.
ההופעה נפתחה בשירתה של ז'קלין בגדסריאן.
לאחר כמה שניות מופיע לואי תומא מנגן בחצוצרה.
כל הנוכחים על הבמה לבושים בתלבושות ארמניות מסורתיות.
הם כולם נעמדים על גרם מדרגות, המאיר בצבעי צהוב, אדום, כתום, לבן וחום, למעט הזמרת, שמתהלכת על הבמה.
סצנת הסיום של המופע כוללת פעם נוספת תצלום של בגדסריאן.
בתום המופע הוכרז כי ארמניה סיימה את הערב בין עשר המדינות שהעפילו לשלב הגמר.
מאוחר יותר התברר כי ארמניה הגיעה למקום השלישי מתוך 16 המדינות המשתתפות בחצי הגמר השני עם 137 נקודות.
ארמניה שובצה כהופעה ה-18, אחרי פורטוגל ולפני קפריסין.
לקראת המופע השתתף הצמד בשלוש החזרות הגנרליות לגמר, ב-10 וב-11 במאי.
ארמניה הגיעה למקום השמיני בגמר, עם 183 נקודות; 101 נקודות מהשופטים, ו-82 נקודות מהקהל.
זה היה המיקום הגבוה ביותר של ארמניה מאז 2016.
חבר השופטים הארמני הורכב מארמאייס היראפטיאן, רוברט קולוויין, נארה מנוקיאן, לילית ארקליאן ונאירה גיורג'יניאן.
ארמניה השתתפה באירוויזיון 2023, בליברפול שבממלכה המאוחדת, עם השיר "Future Lover", שנכתב ובוצע על ידי ברונט.
הבחירה הפנימית של ברונט כנציגת ארמניה בתחרות, הוכרזה על ידי רשת השידור הארמנית AMPTV ב-1 בפברואר 2023, בעוד שהשיר "Future Lover" יצא לאור מאוחר יותר ב-15 במרץ 2023.
בשנת 2022, ארמניה חזרה לתחרות, עם השיר "Snap" בביצוע רוזה לין, שהפעיל לגמר ודורג במקום ה-20 עם 61 נקודות.
השדר הארמני, AMPTV, משדר את האירוע בתוך ארמניה ומארגן את תהליך בחירת הנציגות של המדינה.
AMPTV אישר את כוונתו להשתתף באירוויזיון 2023 ב-20 באוקטובר 2022. ארמניה השתמשה בשיטות שונות לבחירת הנציגות הארמנית בעבר, כמו בחירות פנימיות וקדם ארצי בשידור חי בטלוויזיה כדי לבחור את האמן, השיר או שניהם להתחרות באירוויזיון.
בין 2014 ל-2016, ובשנים 2019 ו-2022, השדר בחר באופן פנימי הן את האמן והן את השיר, בעוד הקדם הארצי, "Depi Evratesil", אורגן ב-2017, ב-2018 וב-2020. לשנת 2023, השדר החליט להמשיך ולבחור את הנציגות הארמנית באופן פנימי.
הנציגות הארמנית לאירוויזיון 2023 נבחרה באופן פנימי על ידי AMPTV.
ב-25 בינואר 2023, דיווחה התקשורת הארמנית שהזמרת ברונט נבחרה לייצג את המדינה עם שיר בסגנון רית'ם אנד בלוז, אם כי AMPTV לא הגיב.
ב-1 בפברואר 2023, AMPTV אישר רשמית כי ברונט תייצג את ארמניה בתחרות האירוויזיון 2023. בעקבות ההכרזה, מנכ"ל AMPTV, הובהנס מובסיסיאן, הצהיר כי "בשנה שעברה, שליחת אמן צעיר לאירוויזיון הייתה מוצדקת.
השיר עדיין מצליח ושובה לב מיליוני מעריצים.
אני מקווה שהשנה נפתיע את הקהל האירופי עם אמן ארמני ייחודי." ברונט הצהירה כי "אני שמחה לחלוק איתכם את החדשות.
אני פשוט יוצרת מוזיקה, והפעם אחלוק אותה עם הקהל האירופי!".
השיר שלה, "Future Lover", שוחרר ב-15 במרץ 2023, לצד קליפ מוזיקלי שהוקרן בשידור בכורה בערוץ היוטיוב הרשמי של האירוויזיון.
את הקליפ ביים ארמאייס היראפטיאן.
ארמניה שובצה למחצית הראשונה של חצי הגמר השני שהתקיים ב-11 במאי 2023.
ארמניה שובצה כהופעה השנייה, אחרי ולפני .
בארמניה, כל המשדרים שודרו ב-Armenia 1 וברדיו הציבורי של ארמניה , עם פרשנות מאת המלט אראקליאן והרצ'הוהי אוטהמזיאן.
מגישת הצבעת חבר השופטים הארמני בגמר הייתה מאלנה, שזכתה באירוויזיון הילדים 2021 כנציגת ארמניה.
ברונט השתתפה בחזרות טכניות ב-1 וב-4 במאי, ולאחר מכן בעוד שלוש חזרות גנרליות ב-10 וב-11 במאי, כולל חזרת חבר השופטים ב-10 במאי, שבו השופטים המקצועיים של כל מדינה צפו בחזרה והצביעו.
מדינות שלא יכלו לספק תוצאות הצבעת קהל תקינות, סיפקו את תוצאות הצבעת השופטים.
ב-11 במאי עלתה ברונט על בימת חצי הגמר השני של האירוויזיון וביצעה את שירה "Future Lover".
מאוחר יותר התברר כי ארמניה סיימה במקום השישי בחצי הגמר עם 99 נקודות.
באותו הלילה נערכה הגרלת הקצאה שקבעה באיזו מחצית תופיע כל מדינה בגמר.
ארמניה הוגרלה להופיע במחצית השנייה של הגמר.
לאחר הגרלה זו, החליטו מפיקי התוכניות על סדר ההופעות של הגמר.
ארמניה שובצה לאחר מכן להופיע כהופעה מספר 17, אחרי ולפני .
לקראת המופע השתתפה ברונט בשלוש החזרות הגנרליות לגמר, ב-10 וב-11 במאי.
ארמניה הגיעה למקום ה-14 בגמר, עם 122 נקודות; 69 נקודות מהשופטים, ו-53 נקודות מהקהל.
חבר השופטים הארמני הורכב מארסן גריגוריאן, דוד בדאליאן, הראץ' קשישיאן, ואהאגן גבורקיאן וסונה רובניאן.
ארן סמי דינקצ'י הוא כדורגלן גרמני המשחק בעמדות החלוץ והקיצוני הימני בפרייבורג מהבונדסליגה.
בילדותו שיחק דינקצ'י במועדון SC בורגפלד בעיר הולדתו.
בינואר 2019 חתם דינקצ'י על חוזה בוורדר ברמן, ששיחקה בבונדסליגה, עד 2022, אם כי הושאל בחזרה ל-SC בורגפלד לשישה חודשים לפני שהצטרף לאקדמיית הנוער של ורדר ברמן ביולי 2019.
דינקצ'י ערך את הופעת הבכורה המקצוענית שלו בורדר ברמן בבונדסליגה ב-19 בדצמבר 2020, כשנכנס כמחליף בדקה ה-86 נגד מיינץ 05. בדקה ה-90 הוא כבש את שער הניצחון עבור ברמן בניצחון חוץ 1–0. באפריל 2022 הסכים דינקצ'י להאריך את חוזהו בורדר ברמן, ששיחקה אז בבונדסליגה השנייה.
דינקצ'י הצטרף להיידנהיים, שעלתה אז לבונדסליגה, ב-30 ביוני 2023 בהשאלה לעונת 2023/2024.
באפריל 2024 הוכרז כי דינקצ'י יצטרף לפרייבורג מהבונדסליגה לקראת עונת 2024/2025.
דינקצ'י, שנולד בגרמניה, הוא ממוצא טורקי.
ב-2020 ערך הופעה אחת במדי נבחרת טורקיה עד גיל 19. באותה שנה עבר לייצג את נבחרת גרמניה עד גיל 20 וערך שלוש הופעות במדיה.
ארנבון מצוי (שם מדעי: Oryctolagus cuniculus) הוא מין יחיד בסוג ארנבון, במשפחת הארנביים, נקרא גם "ארנב אירופאי" או "ארנב העולם הישן".
מין זה מהווה חלק חשוב מתפריטם של כ-30 מיני טורפים, בעיקר של השונר האיברי והעיט הספרדי (Aquila Adalberti), ומשמש כבסיס למקור כספי לחלק מבעלי אחוזות בתפוצתו הצדים אותו.
בעבר שויך הארנבון לסדרת המכרסמים, אולם משנת 1912 הוא חלק מסדרת הארנבים.
ארנבונים מבויתים עשויים להיות גדולים יותר.
הארנבון הוא המקור ל-80 הזנים של ארנבון הבית, ששונים בגודלם צבע פרוותם וצורתם הכללית.
במין הבר הפרווה אפרורית, בעלת כתמים חומים שחורים או אדומים.
החלק התחתון של הגוף בהיר יותר, החלק התחתון של הזנב לבן.
האוזניים והרגליים קצרות בהשוואה לארנבת המצויה אבל בהשוואה לשפן הסלע יש אוזניים ארכות ממנו.
לארנבון ארבע שיניים חותכות וחדות (שתיים למעלה ושתיים למטה), ושתי שיניים נוספות למעלה, מאחורי השניים החותכות.
לארנבונים אזניים ארוכות, רגליים אחוריות גדולות, וזנב קצר ופלומתי.
הארנבונים מתקדמים על ידי קפיצות, בעזרת רגליהם האחוריות החזקות.
רגליים אלה מרופדות בתחתית בשכבת-פרווה עבה המשמשת כבולם זעזועים.
בהונותיהם ארוכות ומחוברות בקרומים, כדי שלא יתפרשו בשעת הקפיצה.
ארנב פלמי ענק הוא הגדול במין זה ויכול להגיע למשקל של 20 ק"ג.
הארנבונים ניזונים ממגוון של חומר צמחי: עשבים, זרעים, פירות, נצרים, עלים, שורשים, קליפות עצים ושתילים רכים.
בשטחי חקלאות הם ניזונים מזני חסה, כרוב, מלפפון, ירקות שורש ודגנים שונים.
עיקר מזונו של הארנבון עני בערכו התזונתי ומכיל חומר רב שאינו מתעכל כהלכה.
הוא ניזון מצואתו (שלו ושל חבריו לקבוצה), כדי לקלוט חומר מזין נוסף (שהוא תוצר של עיכול שניוני).
המין בעל מעי אטום גדול ביותר, בו מתרחשת תסיסה בקטריאלית של חומר לא מעוכל, ותכולתו מתרוקנת ומתעכלת שוב על ידי הארנבון מדי פעם בפעם.
הארנבון אוכל גם זרעים מסוגים שונים.
הארנבונים הם יצורים חברותיים וטריטוריאליים.
הם בוחרים לחיות בקבוצות גדולות, ברשת מחילות הנקראת "ארנבייה", אותה הם חופרים באדמה.
גודל השטח וכמות המזון בו קובעים את גודל הקבוצה.
קבוצה טיפוסית (קולוניה) מורכבת מ-6 עד 10 בוגרים משני המינים.
הקבוצה נשלטת באמצעות היררכיה, החשובה ביותר לזכרים, מאחר שהיא קובעת את מידת נגישותם אל הנקבות בעונת הייחום.
הטריטוריה עבור כל פרט תלויה בכמות האוכלוסייה ובכמות המזון ואיכותו, גודלה משתנה בטווח בין 8 ל-200 דונמים.
הטריטוריה של הזכרים גדולה פי שניים מטריטוריית הנקבות, וחופפת מספר נחלות של נקבות.
הארנבון פעיל בעיקר בשעות הלילה.
הוא מוצא את מזונו מרדת החושך עד אור הבוקר, ביום הוא נמצא במאורתו תחת האדמה.
על אף תדמיתו השקטה, הוא מסוגל להשמיע קולות צריחה רמים בשעה שהוא מותקף או כאשר הוא נפצע.
הארנבונים מתקשרים באמצעות עקבות ריח ובאמצעות מגע.
בשעת סכנה הם רוקעים פעמים רבות במהירות על האדמה ברגליהם האחוריות.
הארנבון ידוע בהרגליי הרבייה המרובים והתדירים שלו: הוא מסוגל להתרבות במשך כל השנה, אולם עיקר הרבייה היא על פי רוב במחצית הראשונה של השנה.
המין מסוגל להתרבות חודש בחודשו (אך הדבר נדיר ביותר).
התעברות מתאפשרת בטרם תתבצע ההמלטה הנוכחית.
משך ההיריון כחודש ימים בממוצע.
גודל השגר אצל ארנבוני הבר הוא בין חמישה לשישה ולדות, ואצל הזנים המבויתים 4–12. הפלות הן דבר שגרתי, והן תוצאה של לחץ סביבתי או חברתי הפוקד את הנקבה ההרה.
סיבה נוספת להצלחת הרבייה של המין קשורה לביוץ, המתרחש רק כתגובה להזדווגות.
בשליה נראים קשרים רבים מהרגיל (בדומה לאדם) בין מחזור דמו של העובר למחזור הדם של האם, על כן משמשת שליית הארנבון כמודל רפואי השוואתי לשליית האדם.
שלא כמו אצל ארנבת מצויה, גורי הארנבונים נולדים בתוך מחילה, בקן מרופד בפרווה, כשהם עיוורים, עירומים מפרווה, וחסרי ישע.
אמם מבקרת אותם רק לדקות ספורות בכל יום כדי להניקם, אך חלבה עשיר ביותר ותורם להתפתחותם המהירה.
הזכר לא משתתף כלל בגידול הצאצאים.
הארנבונים פוקחים את עיניהם בגיל שבוע עד עשרה ימים, ונגמלים מינקות בגיל ארבעה שבועות.
הזכר והנקבה מגיעים לבגרות מינית בגיל שמונה חודשים.
תוחלת החיים של הארנבון המבוית היא עד תשע שנים.
באוכלוסיית הבר, לעומת זאת, התמותה בשנה הראשונה היא כ-90% מכלל הפרטים הנולדים.
המין ניצוד על ידי טורפים רבים, בהם כלביים שונים, חתוליים, סמוריים ועופות דורסים.
ממצאים מעידן הקרח האחרון מראים כי מקורו בחצי האי האיברי (ספרד ופורטוגל), בחלקים קטנים מצרפת ובצפון מערב אפריקה (מרוקו בעיקר).
אך הודות להתערבות האדם וליכולות ההסתגלות הרבות של מין זה, הוא נפוץ בבר בכל היבשות למעט אסיה ואנטארקטיקה.
באוסטרליה הוא נחשב למין פולש מסוכן ביותר, המהווה איום ממשי על החקלאות המקומית.
ב-1859 הובאו ליבשת 24 פרטים בלבד, ותוך שש שנים גדל מספרם ליותר משני מיליון.
פגיעתם במאזן האקולוגי חייבה את בנייתה של גדר הארנבים האוסטרלית.
ארנבונים מבויתים נמצאים בכל רחבי העולם.
הוא נחשב כאחת מחיות המחמד האהובות ביותר על ילדים בעולם כולו.
מגדלים אותו אף בחוות רבות לצורכי מאכל.
מקומות החיות המועדפים על מין זה, הם אזורים יבשים בקרבת גובה פני הים, בעלי קרקע חולית רכה הטובה למאורותיהם.
שדות מרעה גם הם חביבים על הארנבון, בעקבות ההגנה והכיסוי שהם מספקים.
בימים בהם שלטה החקלאות המסורתית באירופה, היו נפוצים הארנבונים בשדות האדם, וכך נוצר המפגש בין המינים שהוביל לביות הארנבון.
אולם שיטות החרישה המודרניות פוגעות במאורות, והוא מדיר את רגליו משטחים חקלאיים.
הארנבון חי אף בקרבת מגורי האדם, בעיקר במרכז אירופה, הוא נוכח בגנים ציבוריים, בבתי קברות ובעזובות.
בצורה זו סייע האדם להרחבת תפוצתו של הארנבון.
בשל אורח חייו ורביתו, מוגדרת אוכלוסיית הבר של המין כמזיק באזורים חקלאיים רבים.
במיוחד במקומות בהם חסרים אויביו הטבעיים (בעיקר בשל הכחדתם).
הארנבון מתחרה בחיות המשק של האדם באיסופו של חומר צמחי מזין.
מיליוני דולרים מושקעים באוסטרליה, ניו זילנד, בבריטניה ובארצות הברית כדי לדלל את אוכלוסייתו המתרבה של מין זה.
לעומת זאת, הפריטים המבויתים הם בעלי ערך כלכלי רב לאדם.
מגדלים אותם למטרות רבות, לציד, לתעשיית העורות, הבשר והטוויה, וכן כחיות מחמד.
הארנבון הוא אף חיית מעבדה פופולרית ביותר, בשל גידולו הנוח.
בשנה אחת נערכים ניסויים בכחמישה מיליון פריטים, בתעשיית התרופות ובמוצרי קוסמטיקה שונים.
תחילת ביות המין באזור הים התיכון בתקופת רומא העתיקה, בימי הביניים היה נפוץ כבר במרבית ארצות אירופה.
השבחת גזעים החלה ב-1,000 השנה האחרונות.
בעידן הקולוניאליזם, היו משאירים ארנבונים באיים שהתגלו כדי שישמשו מזון למבקרים עתידיים.
תופעה זו גרמה לחיסול מהיר של משאבי האי, וגרמה לאובדן של מינים אקזוטיים רבים.
הבאת המין ליבשת אוסטרליה היא דוגמה לפלישה אקולוגית שגרמה ועדיין גורמת לנזק רב.
יבוא פריטים ליבשת החדשה החל עוד במאה ה-18, אולם "הפלישה הגדולה" הייתה בסביבות 1850. מספר הפריטים בשנת 1900 עמד על 20 מיליון, ותפוצתם (שצומצמה רק בגלל היעדר מים באזורים המדבריים) הייתה 1,600 ק"מ מהחווה בה גודלו לראשונה.
בשלב זה החלו במלחמה לדלדול המין שכללה הרעלות ופתיונות, כן הובאו מספר אויבים טבעיים מאירופה (השועל האדום למשל).
הפעולות הללו, שנעשו ללא מחשבה מעמיקה, גרמו לפגיעה הרסנית בפלורה ובפאונה הייחודית של אוסטרליה.
מינים רבים של חיות כיס הגיעו עד סף הכחדה.
צריכת היתר של חומר צמחי, גרמה לאיבוד שטחי מרעה רבים והביאה להאצת תהליך המידבור.
במאמץ לבלום את ההתפשטות המהירה ונזקיה, נבנתה לרוחבה של אוסטרליה גדר הארנבים האוסטרלית, שנועדה לעצור אותם פיזית.
שלב נוסף במלחמה כנגד הארנבונים נפתח בשנת 1950, עת ייבאו את מחלת המיקסומטוזיס הקטלנית עבור הארנבון וגורמת לעיוורון, לעיוות הפנים ולהפרשות מוגלתיות מעיניו ומאוזניו.
באזורים בהם הוצגה הצליחה להקטין את האוכלוסייה בכ-90%, והפסיקה את התפשטות הארנבונים.
בשנות ה-60 נראה כי פריטים רבים הראו עמידות זמנית בפני המחלה, בשנת 1968 אותרו זנים שונים של הוירוס שעבר מוטציות ברחבי אוסטרליה, אלו הוסיפו לקטול אוכלוסיות העמידות לזן הראשון.
ארגון אוסטרלי להגנה על ארנבונים טוען שהממשלה מפיצה זנים חדשים של מיקסומטוזיס.
בניגוד לחיות בית נפוצות אחרות, הארנבון אינו "מתמסר" לאדם בקלות, אלא לרוב מנסה לברוח גם מהדמות שמטפלת בו באופן קבוע.
על מנת ליצור עמו קשר ידידותי יש צורך בסבלנות רבה, בתנועות עדינות ואיטיות, ובעיקר בבניית אמון הדרגתי המושג תוך טיפול יומיומי רציף.
תכונה זו עשויה לעיתים לתסכל ילדים הבאים במגע אקראי עם הארנבון ומצפים לאינטראקציה מתגמלת יותר.
הארנבון אינו נושך או שורט בני אדם כמעט כלל, אלא אם כן הרגיש סכנה.
דבר זה מתבטא ביד הנשלחת לעבר פניו.
כשהוא חש בסכנה הוא ירקע ברגליו לעיתים, ינהם או ינסה לברוח.
לעיתים, מרוב בהלה יעמוד הארנבון במקום ללא נוע.
ארנבונים ידידותיים במיוחד עשויים ללקק את בעליהם לאות הערכה וחיבה.
אוזניו של הארנבון רגישות עד מאוד, ולכן לעולם אין להרימו תוך אחיזת אוזניו.
הארנבון אף אוהב שמלטפים אותו באוזניו ובגבו.
על מנת להרימו יש לאחוז בעור התולה שבצווארו ביד אחת, ולתמוך בו מלמטה (מתחת רגליו) בעזרת היד השנייה.
ארנבון ביתי ניזון בדרך כלל ממזון יבש אותו ניתן להשיג בחנויות לציוד לחיות מחמד.
עם המזון הזה נמנים סוגים שונים של "כופתיות למכרסמים" - ירקות וגרעינים טחונים ומיובשים שמהווים מקור זול יחסית לאנרגיה וויטמינים.
בנוסף חשוב להגיש לארנבון אספסת או חציר המחזקת ומאתגרת את מערכת העיכול שלו (וכן מהווה מצע נוח למנוחה ולדיפון אזור המחיה).
הארנבון יעשה את צרכיו בדרך כלל בפינה קבועה, ואם אין הדבר כך, קל יחסית לאלפו וליצור אצלו הרגל של עשיית צרכים במקום קבוע.
אנשים המגדלים ארנבונים בביתם ירצו לא אחת למלא פינה זו במצע סופג ושבבי, דמוי נסורת, אותו יש להחליף פעם בכמה שבועות.
שתן הארנבון הוא תערובת חומצית מאוד המדיפה ריח רע ומכתימה את מרבית המשטחים שהיא באה במגע עמם, ולכן מומלץ לנקות אותו בהקדם בכל מגע עם העור, הרצפה, ביגוד וכדומה.
בהיעדרן של מחילות, יחפש הארנבון הגדל בדירת מגורים את הפינות האפלות והשקטות של הבית על מנת לנוח בהן.
בהיותו מסוגל לכרסם כמעט כל חומר, עשוי הארנבון לפגוע בספרים, חוטי חשמל, משקופים, דלתות וקירות הנקרים בדרכו אל אותה פינה בה הוא חפץ לשהות.
מומלץ אפוא שבעליו של הארנבון יהיה מודע להרגליו הללו וימזער את הפגיעה האפשרית בחפצי הבית.
הארנבון מופיע במעשיות ומשלים רבים בתרבות המערבית, בהדגשת מהירותו ופזיזותו, כמו גם כחיה שצריכה לנצל כל בדל של תושייה או תעלול כדי להימלט מאויביה הרבים.
בתור חיות קטנות, לא מפחידות אשר נחשבות לחמודות, הארנבונים מרבים לככב בספרים ושירים לילדים.
מבין היצירות הרבות הכוללות ארנבונים ניתן לציין לדוגמה את "הצב והארנב", פיטר הארנב, באגס באני, טמפר מהסרט "במבי", ארנביב ב"הרפתקאות אליס בארץ הפלאות", "מי הפליל את רוג'ר רביט", באסטר מהסדרה "ארתור", "מיץ פטל" ועוד.
"גבעת ווטרשיפ", מאת ריצ'רד אדמס, הוא ספר משנת 1972 אודות חבורת ארנבונים.
הספר, שעובד גם לסרט אנימציה, מבצע האנשה של הארנבונים, ומציג את חייהם והמאבקים שלהם מול איתני הטבע, טורפים, מחלות וארנבונים אחרים, כמו גם את יחס האדם אליהם.
בשל היותו חביב על ידי ילדים, מככב הארנבון במופעי קסמים ובדרך כלל בקסם הקלאסי הנקרא בטעות "שפן מכובע" (שפן הוא בעל חיים אחר ממשפחת השפניים).
בעקבות דמותו של באגס באני, שמופיעה תמיד עם גזר ביד, יש נטייה לחשוב שגזר הוא מרכיב מרכזי במזונו של הארנבון.
אולם במציאות מותר לארנבונים לאכול רק מעט מאוד גזר.
אַרְנְבָאִים (שם מדעי: Lagomorpha) היא סדרת יונקים הדומים מאוד למכרסמים, אשר עד הזמן האחרון נכללו באותה סדרה.
כיום רואים אותם כסדרה נפרדת, הכוללת את הארנבים, הארנבות והפיקות.
הארנבאים הם שוכני קרקע, ותפוצת רובם באזורים הצפוניים.
מבנה הלסתות של הארנבת כולל שתי שיניים חותכות קטנות מאחורי החותכות העליונות.
2 מלתעות בלסת העליונה ו-2 בתחתונה.
כל השיניים בעלות גידול מתמיד.
תנועת הלסת התחתונה לרוחב ולאורך.
הגולגולת ספוגית והחך הגרמי קצר מאוד.
ברגליים הקדמיות 5 אצבעות וברגליים האחוריות ישנו בסיס חזק של כף החזק המסתיימת ב-4 אצבעות.
הזנב קצר ועגלגל אצל כל המינים.
סוג ללא מקור Eurolagus - נכחד
סוג ללא מקור Hsiuannania - נכחד
סוג ללא מקור Hypsimylus - נכחד
סוג ללא מקור Lushilagus - נכחד
סוג ללא מקור Shamolagus - נכחד
סוג ומין יחיד ארנבת אסמית (Caprolagus hispidus)
סוג ומין יחיד ארנב הנהרות (Bunolagus monticularis)
סוג ומין יחיד ארנבון מצוי (Oryctolagus cuniculus)
סוג ומין יחיד ארנב אממי (Pentalagus furnessi)
סוג ומין יחיד ארנב אוגנדי (Poelagus marjorita)
סוג ומין יחיד ארנבון געשי (Romerolagus diazi)
משפחה פרולאגוסיים (Prolagidae) - נכחדה
ארנב הפסחא הוא דמות של ארנבון, שעל-פי המסורת הנוצרית נותן מתנות בחג הפסחא, בדרך-כלל סלסלות מתנה לילדים בחג עצמו (או בעונת האביב).
מקורה של מסורת זו הוא בתרבויות גרמאניות וליתר דיוק כנראה מחבל אלזס, שם לדמות זו של הארנב יש מסורת רבת שנים.
עם זאת היום היא כבר נפוצה בכל אירופה במשך הרבה מאוד זמן.
במקור הייתה זו דמות של ארנבת ולא ארנבון אך בחלק מהמקומות זה השתנה עם הזמן.
ארנב הפסחא הוא דוגמה למיתולוגיית פולקלור, כמו גם דמויות אחרות כגון סנטה קלאוס ופיית השיניים.
מקורה של מסורת ארנב הפסחא זו נעוצה בהיותו של הארנבון סמל פריון.
גם ביצים מסמלות פריון ועל כן קיימת מסורת רבת שנים של קישוט וצביעה של ביצים מבושלות בחג הפסחא, הקרויות ביצי פסחא.
הקשר של החג לפריון קשור למועד החג, תחילת האביב, בו האדמה נעשית פורייה.
באוסטרליה, הארנב נחשב למכת מדינה בשל הנזקים הרבים שהוא גורם לחקלאות, ועל כן בשנות ה-90 החליפו את ארנב הפסחא בוולבי הפסחא על שמו של הוולבי הענק שהוא כיסאי דמוי ארנב הפופולרי יותר בקרב המקומיים וארגוני השימור ומצוי בסכנת הכחדה.
ארנאוט דניאל (Arnaut Danièl) היה משורר וטרובדור פרובאנסלי שפעל בעיקר בין השנים 1180–1200 וכתב בשפה האוקסיטנית.
נולד בעיר ריבראק (Rabairac, Ribérac) בחבל אקיטן.
דניאל היה הראשון שהשתמש בססטינה, צורת שירית של בתים בעלי שש שורות עם כללים מורכבים של משקל וחזרה על מילים.
לדניאל הייתה השפעה על השירה האירופית בימי הביניים.
דנטה מכנה אותו "היוצר הטוב ביותר" (il miglior fabbro) בפרק "כור המצרף" בקומדיה האלוהית וציטוט משירו הוא הקטע היחיד ביצירה שלא כתוב באיטלקית.
פרנצ'סקו פטרארקה שיבח אותו וקרא לו "האדון הגדול של האהבה" (gran maestro d'amor) ביצירתו Trionfo d'amore.
גם בעת החדשה משוררים הביעו את הערכתם כלפיו: עזרא פאונד שיבח את עבודתו וניתח אותו בפרוטרוט בספרו The Spirit of Romance (1910); ת.
אליוט, בתורו, הקדיש את יצירתו ארץ הישימון לפאונד וכינה אותו "il miglior fabbro" וכלל הפניות נוספות לדניאל.
אֶרְנאני (Ernani) היא אופרה בארבע מערכות מאת המלחין ג'וזפה ורדי, ללברית באיטלקית מאת פרנצ'סקו מריה פיאבה, המבוססת על מחזה בשם "הרנאני" מאת ויקטור הוגו.
הופעת הבכורה של האופרה הייתה ב-9 במרץ 1844, בתיאטרון לה פניצ'ה בוונציה, וזכתה להצלחה.
זוהי האופרה הראשונה שהלחין ורדי ללברית של פיאבה.
בסך הכול כתב פיאבה את הלברית לעשר אופרות של ורדי.
כאשר הוצגה האופרה לראשונה בפריז, צפה בה ויקטור הוגו והביע את מורת רוחו מהעיבוד שקיבלה יצירתו.
יש מבתי האופרה שמציגים רק את שלוש המערכות הראשונות ומשמיטות את המערכה הרביעית (למשל המטרופוליטן אופרה בחלק מההפקות של האופרה).
בשנת 1903 הייתה ארנאני לאופרה הראשונה שהועלתה על גבי תקליט.
תמונה ראשונה - הרים בממלכת אראגון
שודדים המתחבאים בהרים, תוהים מדוע מנהיגם, ארנאני נראה מוטרד (!Ernani pensoso, ארנאני מוטרד!).
ארנאני מספר להם כי הוא מאוהב באלוירה (Come rugiada al cespite, כמו פרח הפונה אל השמש), אך סילבה מתכוון לשאתה לאישה.
ארנאני מבקש את עזרת חבריו השודדים, והם מבטיחים שהם יחטפו אותה אל ההרים.
תמונה שנייה - חדרה של אלוירה
אלוירה מביעה את מורת רוחה מהנישואים הקרבים עם סילבה, שאינו נמצא בטירה כרגע, ומייחלת כי לא יחזור לעולם.
היא מביעה את אהבתה לארנאני, ומתפללת כי יצילה (Ernani, Ernani involami, ארנאני, ארנאני, הצילני).
משרתות נכנסות ומוסרות לה מתנות נישואין מסילבה, ומברכות אותה על הנישואים.
אלוירה שוב מביעה את אהבתה לארנאני (Tutto sprezzo che d'Ernani).
דון קרלו, המאוהב גם הוא באלוירה, נכנס מחופש לאיכר, ומבקש מאלוירה כי תברח איתו.
כשהיא מסרבת והוא מאיים לקחת אותה בכוח, היא שולפת פגיון, אך ארנאני מופיע.
דון קרלו מזהה את ארנאני כמנהיג השודדים, וארנאני מטיח בחזרה כי דון קרלו הוא זה שדרדר אותו לחיים אלו בעשקו ממנו את שדותיו ונכסיו ובכך שאביו (של דון קרלו) הרג את אביו (של ארנאני).
השניים שולפים חרבות, וסילבה מופיע.
הוא אינו מזהה את דון קרלו וקורא תיגר על השניים.
הוא מזמין את דון קרלו להילחם בו, אך אז נכנס ריקרדו ומספר לו בפני מי הוא עומד.
הוא כורע ברך, ודון קרלו סולח לו ומבקש את עצתו מאחר שסבו, מקסימיליאן הראשון, קיסר האימפריה הרומית הקדושה מת, והוא מעוניין לרשת את מקומו.
הוא משחרר את ארנאני בכנותו אותו "חבר", ארנאני לא מבין מדוע, ומבטיח לאלוירה כי יבוא לחלצה.
המון חוגג נמצא בארמון לכבוד החתונה העתידה להתקיים באותו יום.
ארנאני נכנס מחופש לצליין סילבה נענה לבקשתו להעניק לו מחסה בארמון, בכפוף לחוק הקדוש של הכנסת האורחים.
כאשר ארנאני מגלה כי אלוירה מתחתנת עם סילבה, הוא מגלה את זהותו ומציע לסילבה להסגיר אותו למלך.
סילבה מסרב, בטענה כי הוא לא חוזר בו ממילתו להעניק לו מקלט, שכן הדבר יהווה הפרה של חוק הכבוד.
אלוירה מספרת לארנאני כי נשארה נאמנה לו וכי תכננה להתאבד בדקירה על יד המזבח.
השניים מתחבקים (דואט: Ah, mourir potessi adesso, אה, לו יכולתי למות עכשיו).
סילבה נכנס ומגלה את השניים, וזעמו גואה, הוא מבטיח נקמה (טריו: No, vendetta piu tremenda , לא, אני חפץ בנקמה גדולה יותר).
מודיעים לסילבה כי המלך (דון קרלו) עומד בשערי הארמון, סילבה מורה להכניסו ומחביא את ארנאני.
המלך דורש את ארנאני אך סילבה מסרב ומוכן אף להקריב את ראשו.
חיילי המלך לא מוצאים את ארנאני, המלך מחליט לקחת את אלוירה כבת ערובה עד אשר יסגיר סילבה את ארנאני.
לאחר שהמלך עוזב, סילבה משחרר את ארנאני ומזמין אותו לדו-קרב.
ארנאני משכנע את סילבה להרשות לו לסייע לו לשחרר את אלוירה מידי המלך, ורק אחר כך יוכל להרוג אותו.
ארנאני נשבע על כך לסילבה, ומוסר לו קרן שיתקע בה כשירצה במותו.
השודדים מצטרפים אל ארנאני, הוא שר על רצונו לנקום את מות אביו, אף במחיר חייו (Sprezzo la vita ne più m'alletta).
ריקרדו מוביל את קרלו אל קברו של קרל הגדול, ומספר לו כי מורדים מתכוונים להתאסף כאן לקשור קשר נגדו.
בינתיים מתקיימת ישיבה של אלקטורים הבוחרים בקיסר הרומי הקדוש הבא, קרלו מבקש מרודולפו כי במידה ויבחר, יסמן לו באמצעות 3 יריות תותח.
קרלו מתחבא מאחורי הקבר, ובינתיים שר על ימי נערותו (Oh, de'verd'anni miei).
המורדים מתאספים, מפילים גורל מי יתנקש בקרלו, ארנאני עולה בגורל ומביע שמחה על האפשרות שניתנה לו לנקום את דם אביו.
סילבה מציע לו את חייו בתמורה לזכות להרוג את קרלו, אך ארנאני מסרב.
3 יריות תותח נשמעות, קרלו יוצא ממחבואו, ומכריז כי הוא קרל החמישי, קיסר האימפריה הרומית הקדושה החדש.
חיילים מופיעים, וקרלו מורה לחלק את המורדים בין האצילים אשר דינם למות, לבין פשוטי העם שיאסרו.
ארנאני מכריז כי מקומו בין האצילים, בהיותו דון חואן הדוכס מאראגון, שנושל מאדמותיו.
אלוירה נופלת לרגלי קרלו ומבקשת חנינה, הקיסר, ברצונו להדמות לקרל הגדול, חונן את הנידונים למוות.
בחלק מההפקות מסיימים ב"הפי אנד" ולא ממשיכים למערכה הרביעית.
בכך, על פי הפרופסור יהואש הירשברג, מוחמצת הביקורת הנוקבת שמטיח ורדי בצביעות החברתית המתבטאת באופרה זו בציות לחוקי הכבוד.
מערכה רביעית - האיש בתחפושת
ארנאני ואלוירה זה עתה נישאו.
לפתע נשמע קולה של הקרן של ארנאני.
סילבה מופיע ודורש מארנאני לקיים את הבטחתו, ארנאני מבקש ממנו רק לטעום מכוס האהבה, אך כשסילבה מכנה אותו פחדן, הוא דוקר עצמו למוות.
ארנב ננסי (שם מדעי: Brachylagus idahoensis) הוא ארנב צפון אמריקאי, אחד משני מיני הארנבים היחידים ביבשת שחופרים את מחילותיהם בעצמם.
הארנב הננסי הוא מין יחיד בסוג Brachylagus.
אין לבלבל בין הארנב הננסי, לארנב הננסי ההולנדי שהוא ארנב מבוית מהולנד.
זהו הקטן שבארנבים והוא מגיע לאורך 23 עד 28 ס"מ ולמשקל של 375–500 גרם בממוצע, ישנם ארנבים המגיעים גם למשקל של עד קילו.